Temeljem članka 16. i članka 30. točka 2. Statuta Osječko-baranjske županije ("Županijski glasnik" broj 2/95., 2/97., 3/99., 3/01., 8/01., 9/03., 13/05., 2/06., 5/09., 16/09., 2/13., 4/18., 2/20., 2/21. i 2/25.), a u svezi članka 5. stavak 1. i članka 6. stavak 2. Zakona o kulturnim vijećima i financiranju javnih potreba u kulturi ("Narodne novine" broj 83/22.), Skupština Osječko-baranjske županije donijela je na ____ sjednici ________________ 2026. godine 

O D L U K U  
o dopuni Odluke o financiranju
javnih potreba u kulturi na području
Osječko-baranjske županije
Članak 1.
U Odluci o financiranju javnih potreba u kulturi na području Osječko-baranjske županije ("Županijski glasnik" broj 8/23.) iza članka 15. dodaje se članak 15a. koji glasi:

"Članak 15a.
Iznimno od roka objave javnog poziva iz članka 9. stavak 1. ove Odluke, posebni javni pozivi mogu se raspisati i tijekom godine, ovisno o prioritetima kulturne politike i sredstvima Županijskog proračuna. 

Posebni javni pozivi mogu se raspisati za pojedinu djelatnost i područje iz članka 4. ove Odluke te za određene prioritete i ciljeve unutar navedenih.

Na posebne javne pozive iz stavka 1. ovoga članka na odgovarajući se način primjenjuju odredbe ove Odluke.

Odluka o dodijeli financijskih sredstava za posebne javne pozive raspisane tijekom godine donosi se u roku propisanom Zakonom.".
Članak 2.

Ova Odluka stupa na snagu osmog dana od dana objave u "Županijskom glasniku".

